stanford-oval/wikipedia huggingface dataset:
Graham-Paige
Triviaa

Argentinalainen Zapp-perhe on vuodesta 2000 lähtien kiertänyt maailmaa vuoden 1928 Graham-Paige 610-sedanilla (kuvat): reitti on kulkenut myös Suomen kautta, kuten perheen Youtube-kanava Familia Zapp Family osoittaa. Jo lapsuudessaan tutustuneet Herman ja Candelaria Zapp ovat perheineen keränneet autovanhuksella yli 200 000 kilometriä eri mantereilla. 600-alkuisen mallinumeron perusteella auton moottori on 6-sylinterinen, kun taas 800-mallinumero osoittaisi moottorin olevan 8-sylinterinen.
Alankomainen tohtori J.J. Sprenger van Eijk osallistui Rallye Automobile de Monte Carlo-ralliin vuosina 1929–1932 Graham-Paigella, sekä vuosina 1934–1938 Ford-, Lincoln- ja viimein 1939 Lancia Aprilia -autoilla. Ainoa voitto tuli jo 1929, ja viiden kärkeen van Eijk ylsi 1930–1931, mutta vuoden 1932 kilpailu Graham-autolla päättyi keskeytykseen onnettomuuden vuoksi.
Erwin G. "Cannonball" Baker, 143 ennätyksellisen ajosuorituksen mies, ja myöhemmin vuosina 1947-1960 kuolemaansa asti NASCARin ensimmäinen kansallinen valtuutettu (National Honorary Commissioner; kunniavirka, millä on viime käden ratkaisuvalta NASCAR:in langettamissa rangaistuksissa tai sanktioissa), ajoi vuonna 1933 Yhdysvaltain mantereen poikki New Yorkista Los Angelesiin 53 ½ tunnissa Graham-Paige 8 Model 57 Blue Streak-autolla. Tämä ennätys jäi alittamatta lähes 40 vuoden ajan. Henkilön nimi tuli suurelle yleisölle jälleen tutuksi Car & Driver-lehden Brock Yatesin ja kumppaneidensa 1970-luvulla järjestämien, laittomien Cannonball-ajojen kautta, jotka olivat monen huumorinkylläisen menestyselokuvan aiheita.
Ranskalainen loistoautomerkki Avions Voisin siirtyi viimeiseksi jääneessä C30-mallissaan Knight-rakenteen luistimoottoreista tavanomaisiin Grahamin kuusisylinterisiin moottoreihin. Vain kourallisen C30-malleja tiedetään vielä olevan olemassa, joskin Voisin-yhtiön toimintaa hieman ennen toisen maailmansodan puhkeamista johtaneella Garabédian-suvulla lie usea C30-yksilö vielä omissa kokoelmissaan, yleisöltä piilossa.
Galleria

Graham Brothers -jäähdytinmerkki
1927 Graham Brothers -ka, Bodie-aavekaupunki
Zapp-perheen Graham-Paige 610 (1)
Zapp-perheen Graham-Paige 610 (2)
samanlainen Graham-Paige 1928, Ruotsi
Tri J.J.Sprenger van Eijk, Monte Carlo -rallin voitto
Australian (VH-tunnus) lentävien lääkäreiden Graham-Paige—auto
Paavi Pius_XI:n 1928 Graham-Paige 837
1932 Blue Streak Coupé ja Curtiss Aerocar (pv), Louwman-museo (NL)
1939 Graham sedan
1938-1939 Avions Voisin C30 S Court
1940 LaSalle ja 1939 Graham
1940-1941 Graham Hollywood ohjaamo
1941 Graham Hollywood
1941 Hollywood, 6-sylinterinen moottori
Aiheesta muualla

Kuvia tai muita tiedostoja aiheesta Graham-Paige Wikimedia Commonsissa
Kuvia tai muita tiedostoja aiheesta Graham-Paige Wikimedia Commonsissa
Graham Owner's Club  International
Familia Zapp Family-kanava (espanjaksi)
Graham Brothers kuorma-auto ~1925
1938 Graham Model 97, Saoutchik-kori
1932 Graham Blue Streak
1941 Graham Hollywood
Hammarberg

Hammarberg on sukunimi, jota tavataan muun muassa Suomessa ja Ruotsissa. Tunnettuja nimenkantajia ovat:
Anna Hammarberg (s. 1980), suomalainen koripalloilija
Antti Hammarberg (taiteilijanimi Irwin Goodman) (1943–1991), suomalainen laulaja
Kirsti Hammarberg (s. 1915), suomalainen oopperalaulaja
Mauritz Hammarberg (1871–1947), ruotsalainen puutarha-arkkitehti
Thomas Hammarberg (s. 1942), ruotsalainen diplomaatti ja ihmisoikeusaktivisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
HB Køge

Herfølge Boldklub Køge eli HB Køge on jalkapalloseura Køgen kunnasta. Seura pelaa kaudella 2022–2023 Tanskan toiseksi korkeimmalla sarjatasolla Tanskan 1. divisioonassa. HB Køge perustettiin vuonna 2009 Herfølge BK:n ja Køge BK:n edustusjoukkueiden fuusiona.
Hammar (Askersund)

| Hammar |
| --- | --- |
 Hammarin kirkko
 Hammar
 Koordinaatit: 58°48′39″N, 14°57′36″E 
Valtio:   Ruotsi
Lääni:  Örebron lääni
Maakunta:  Närke
Kunta:  Askersund
Väkiluku (2021):  267
Infobox OKVirheellinen NIMI-arvo: 
Hammar on taajama Askersundin kunnassa Örebron läänissä Närken  historiallisessa maakunnassa Ruotsissa. Taajamassa oli 267 asukasta vuonna 2021.
Aiheesta muualla

Kuvia tai muita tiedostoja aiheesta Hammar (Askersund) Wikimedia Commonsissa
Dave Lombardo

| Dave Lombardo |
| --- | --- |
 Dave Lombardo esiintymässä vuonna 2009.
Henkilötiedot
Syntynyt: 16. helmikuuta 1965 (ikä 59) Havanna, Kuuba
Muusikko
Aktiivisena:  1979–
Tyylilajit:  thrash metal
Soittimet:  rummut
Yhtyeet:  Slayer Grip Inc. Fantômas Testament  Voodoocult Suicidal Tendencies
Aiheesta muualla
davelombardoofficial.com
  [ Muokkaa Wikidatassa ] [ ohje ]  
David "Dave" Lombardo (s. 16. helmikuuta 1965 Havanna, Kuuba) on yhdysvaltalainen rumpali, joka soittaa Testament-yhtyeessä. Hän syntyi Kuubassa, mutta muutti kaksivuotiaana perheensä mukana Kaliforniaan. Lombardo toimi Slayer-yhtyeen rumpalina vuoteen 2013 asti.
Lombardo oli perustamassa Slayer-yhtyettä 1980-luvulla. Hän lähti yhtyeestä kesken kiertueen vuonna 1986, mutta palasi seuraavana vuonna takaisin. Lombardo ehti harkita hakevansa rumpalin roolia  Megadethiin Gar Samuelsonin tilalle ennen paluutaan Slayeriin. Lombardo jätti yhtyeen kuitenkin uudestaan vuonna 1992 livealbumi Decade of Aggressionin nauhoitusten jälkeen.
Ollessaan poissa Slayeristä Lombardo soitti muun muassa Testamentissa, Grip Inc.:ssa, Fantômasissa ja esiintyi myös muutamalla suomalaisen Apocalyptica-yhtyeen albumilla.
Vuonna 2001 Lombardo teki jälleen paluun Slayerin riveihin. Christ Illusion, joka julkaistiin 8. elokuuta 2006, on Lombardon ensimmäinen Slayer-studioalbumi sitten vuoden 1990 Seasons In The Abyssin.
Dave Lombardo on naimisissa ja kahden pojan isä. Hän asuu vaimonsa Theresan ja perheensä kanssa Victorvillessä Kaliforniassa.
Lombardo julkaisi uransa ensimmäisen sooloalbumin ”Rites of Percussion” 5. toukokuuta 2023 Ipecac Recordingsin kautta.
Instrumentit

Slayerin ensimmäisellä albumilla Show No Mercyllä 18-vuotias Dave Lombardo käytti Taman aloittelijoille suunnattua perusrumpusettiä, Tama Swingstaria. Lombardo toimi Taman sponsoroimana artistina, jonka "Artstar Custom" -rumpusetti valmistettiin vain häntä varten. Nykyään Lombardo käyttää Tama Starclassic Bubinga rumpusettiä.
Rummut:
2 kpl 18"x24" bassorumpuja
5.5"x14" virveli
9"x12" tom
10"x13" tom
11"x14" tom
12"x15" tom
16"x18" lattiatom
16"x20" lattiatom
Symbaalit (Paiste):
#Slayer, Dead Cross, Suicidal Tendencies = Paiste Artist Since Sep 1987
13" Signature Mega Cup Chime
18" 2002 Novo China
15" 2002 Sound Edge Hi-Hat
16" RUDE Crash/Ride
18" RUDE Crash/Ride
19" RUDE Crash/Ride
22" RUDE Power Ride The Reign
20" 2002 Novo China
Varusteet:
2 kpl Iron Cobra Power Glide -pedaaleja
Iron Cobra Lever Glide Hi-Hat -ständi
Kapulat:
Hikkoripuiset Pro-Mark model 2S:t nylonkärjillä
Greg Ellis

| Greg Ellis> Henkilötiedot |
| --- | --- |
Syntynyt: 21. maaliskuuta 1968 (ikä 56)  Wigan, Lancashire
Ammatti:  näyttelijä
Näyttelijä
Taiteilijanimet:  Gregory Ellis
Aktiivisena:  1988–
Merkittävät roolit:  Michael Amador (24)
Aiheesta muualla
www.realgregellis.com
IMDb 
Greg Ellis (s. 21. maaliskuuta 1968 Wigan, Lancashire) on englantilainen näyttelijä, joka tunnetaan muun muassa vierailevasta roolistaan Michael Amadorina televisiosarjassa 24. Hän on tehnyt uransa aikana televisioroolien lisäksi useita elokuvarooleja, sekä äänirooleja animaatioihin ja videopeleihin.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1988 | Madame Sousatzka | Madame Sosatzka | Tarek |
| 1997 | Titanic | Titanic | Carpathia Steward |
| 2003 | Pirates of the Caribbean: Mustan helmen kirous | Pirates of the Caribbean: The Curse of the Black Pearl | luutnantti Theodore Groves |
| 2005 | Mr. & Mrs. Smith | Mr. & Mrs. Smith | Mickey |
| 2007 | Billy & Mandy's Big Boogey Adventure | Billy & Mandy's Big Boogey Adventure | Creeper, kauhunkäsi, merirosvo #3, Paperboy (ääni) |
| 2007 | Pirates of the Caribbean: Maailman laidalla | Pirates of the Caribbean: At World’s End | luutnantti Theodore Groves |
| 2007 | Beowulf | Beowulf | Garmund |
| 2008 | Ritari Ässä | Knight Rider | Welther |
| 2008 | Eläintohtori 4 | Dr. Dolittle: Tail to the Chief | Wallaby (ääni) |
| 2011 | Pirates of the Caribbean: Vierailla vesillä | Pirates of the Caribbean: On Stranger Tides | luutnantti Theodore Groves |
| 2013 | Hobitti – Smaugin autioittama maa | The Hobbit: The Desolation of Smaug | verkonkutoja |
Televisiosarjat
| Vuosi | Suomenkielinen nimi | Alkuperäinen nimi | Rooli |
| 1998 | Salaiset kansiot | The X-Files | britannialainen (1 jakso) |
| 1998 | Kultaiset siivet | Pensacola: Wings of Gold | Alan Fayn (1 jakso) |
| 1999 | The Angry Beavers | The Angry Beavers | Randy Majava, supertietokone (ääni) |
| 2001 | Even Stevens | Even Stevens | kokki Pierre (1 jakso) |
| 2003–2004 | 24 | 24 | Michael Amador (9 jaksoa) |
| 2005, 2014 | C.S.I. | CSI: Crime Scene Investigation | Foxy Harris, erikoisagentti Sturgis |
| 2006 | Legion of Super Heroes | Legion of Super Heroes | Drax (ääni) |
| 2006 | Bones | Bones | Kevin Hollings (1 jakso) |
| 2006 | Ratkaisija | The Closer | Ronald Goodman (1 jakso) |
| 2006 | Ben 10 | Ben 10 | Synaptak |
| 2007 | Reno 911! | Reno 911! | antiikkikauppias (1 jakso) |
| 2008–2011 | Batman – pelottomat | Batman: The Brave and the Bold | Gentleman Ghost, Tohtori Kohtalo, Cavalier, tri Canus, Shrapnel, Mr. Mind |
| 2008 | Finias ja Ferb | Phineas and Ferb | Jameson (ääni, 3 jaksoa) |
| 2009 | Star Wars: The Clone Wars | Star Wars: The Clone Wars | Turk Falso (ääni, 2 jaksoa) |
| 2009 | Luota minuun | Trust Me | Simon Cochran (7 jaksoa) |
| 2010–2011 | Ben 10: Alien Force | Ben 10: Alien Force | prinssi Gyula, kyborgi #2, Dagonet |
| 2013 | Kosketus | Touch | Trevor Wilcox (13 jaksoa) |
| 2014, 2017 | Star Wars Rebels | Star Wars Rebels | Paroni Valen Rudor (2 lyhytanimaatiota ja 4 jaksoa) |
Hankmon baptistiseurakunta

| Hankmon baptistiseurakunta> Hankmo Baptistförsamling |
| --- | --- |
Suuntautuminen:  Baptismi
Kirkkokunta:  Finlands svenska baptistsamfund
Perustettu:  1936
Pääkirkko:  Västerhankmovägen 251 66550 Västerhankmo, Koivulahti
Aiheesta muualla
Sivusto
Infobox OKNimi-testi OK: 
Hankmon baptistiseurakunta (ruots. Hankmo Baptistförsamling) on Mustasaaren Koivulahden Hankmon kylässä toimiva ruotsinkielinen baptistiseurakunta. Seurakunta on perustettu vuonna 1936 kun Hankmon kylän kaksi baptistiseurakuntaa yhdistyivät.
Historia

Vapaakirkolliset vaikutteet tavoittivat varhain Vassoriin, josta ne levisivät Koivulahteen kahtena aaltona. Baptismi tuli Österhankmoon 1800-luvun lopulla, josta se levisi Västerhankmoon (1903) jonne rakennettiin kappeli 1900-luvun vaihteessa. Seurakunnat liittyivät yhteen 1930-luvulla Hankmon baptistiseurakunnaksi. Vuosien varrella Österhankmon rukoushuone on purettu, mutta Västerhankmon rukoushuone on säilynyt käytössä.
Heti jatkosodan jälkeen Koivulahden baptistit, helluntailaiset ja lähetysseurakuntalaiset keskustelivat yhden yhteisen seurakunnan muodostamisesta, mutta suunnitelma raukesi.
Seurakunnan johtajat

1929–1933: Reinhold Nylund
1938–1940: Johannes Klemetz
1959–1961: Ruben Johansson
1966–1967: Anders Sandberg
Helge Herala

| Helge Herala |
| --- | --- |
 Helge Herala ja Marja Korhonen perheineen vuonna 1958.
Henkilötiedot
Koko nimi:  Helge Frans Birger Herala
Syntynyt: 30. syyskuuta 1922 Hämeenlinna
Kuollut: 27. helmikuuta 2010 (87 vuotta) Helsinki
Ammatti:  koomikko, näyttelijä
Puoliso:  Marja Korhonen  (vih. 1952; k. 2010)
Lapset:  Jarkko Herala   Turo Herala   Heidi Herala
Sukulaiset:  Niina Backman
Näyttelijä
Taiteilijanimet:  Heguli
Aktiivisena:  1946–2004
Merkittävät roolit:   Hallin Janne  Kultainen vasikka  Tähdet kertovat, komisario Palmu  Täällä Pohjantähden alla  Valehtelijoiden klubi  Uuno Turhapuro -elokuvat 
Palkinnot
 Parhaan miespääosan Jussi  1962 Kultainen vasikka 
Aiheesta muualla
IMDb 
Elonet
AllMovie
Svensk Filmdatabas
Helge Frans Birger ”Heguli” Herala (30. syyskuuta 1922 Hämeenlinna – 27. helmikuuta 2010 Helsinki) oli suomalainen koomikko ja näyttelijä. 1950-luvulta alkaen hän näytteli teattereissa ja kymmenissä elo­kuvissa sekä esiintyi myös televisiossa.
Elämä ja ura

Hämeen­linnassa vuonna 1922 syntynyt Helge Herala joutui näyttelijäksi vahingossa.selvennä Teatteri­harrastuksen hän aloitti toisen maailman­sodan jälkeen Turussa. Nuorenmiehen ura­valinta oli järkytys vanhemmille, jotka toivoivat pojastaan insinööriä. Tuleva näyttelijä kasvoi kasarmeilla, sillä hänen isänsä työskenteli puolustus­voimissa ase­mestarina.
Elämä ja ura > Teatterissa

Sota­vuodet meri­voimissa palvellut Herala aloitti teatteri­uransa Turun Työ­väen Teatterissa vuonna 1946 ja jatkoi vuonna 1947 Turun kaupunginteatterissa. Siellä hän tapasi tulevan vaimonsa, näyttelijä Marja Korhosen, jonka kanssa hän meni naimisiin vuonna 1952. Avio­liitossa syntyi kolme lasta: Jarkko Herala (1952), Turo Herala (1954) ja Heidi Herala (1960). Turo Heralan tytär on malli ja juontaja Niina Backman.
Heralan ensimmäinen elo­kuva­rooli oli nimi­osa Roland af Hällströmin elo­kuvassa Hallin Janne vuonna 1950. Sitä seurasivat niin ikään af Häll­strömin ohjaamat Tukki­joella (1951) ja Noita palaa elämään (1952). Aarne Tarkaksen ohjaamassa ja käsi­kirjoittamassa sotilas­farssissa Vatsa sisään, rinta ulos! (1959) hän näytteli toisen pää­osan (kapteeni Routa) yhdessä Tommi Rinteen (sota­mies Pöntinen) kanssa. Samana vuonna (1959) valmistui myös jännitys­komedia Ei ruumiita makuuhuoneeseen, jossa Helge Herala ja Tommi Rinne esittivät mies­pää­osat. Elo­kuva­rooleja hänelle kertyi kaikkiaan noin viitisen­kymmentä.
Helsingin Kansanteatteri-Työväenteatteriin Herala siirtyi yhdessä avio­puolisonsa Marja Korhosen kanssa vuonna 1955 ja näytteli kaksi vuotta myös Intimiteatterissa, jossa hän esiintyi muun muassa Jaakko Hongan roolissa Maria Jotunin näytelmässä Kultainen vasikka. Saman näytelmän elo­kuva­sovitus vuonna 1961 toi Heralalle parhaan mies­pää­osan Jussi-palkinnon seuraavana vuonna.
Myös televisiossa Herala oli mukana alusta alkaen, ensin suorina lähetyksinä esitetyissä draamoissa ja opereteissa, sitten suosituissa viihde­ohjelmissa. Herala esiintyi elo­kuvissa 1960-luvulla muun muassa Matti Kassilan ohjauksessa Tähdet kertovat, komisario Palmu (1962) majuri Vaden­blickin roolissa ja Edvin Laineen ohjaamissa elo­kuvissa Täällä Pohjan­tähden alla (1968) ja Akseli ja Elina (1972) Vihtori Kiviojana.
Kansallis­teatteriin Herala ja Korhonen siirtyivät vuonna 1963. Vuonna 1973 Herala aloitti Kouvolan Teatterin johtajana. Heralan ja Korhosen esikoispoika Jarkko Herala kuoli auto-onnettomuudessa vuonna 1974. Tuolloin Herala sanoi Helsingin Sanomien haastattelussa jonkin hajonneen sisällään. Hän vaihtoi uraa, jätti teatterin ja perusti veljensä kanssa Turkuun leipomon, joka oli toiminnassa vuoteen 1991 asti.
Herala jatkoi silti vielä myös esiintymistä, ja 1980-luvulla hänet muistetaan roolistaan television viihde­sarjassa Valehtelijoiden klubi (1981–1983) sekä esiintymisistään etenkin Spede Pasasen elo­kuvissa. Myös näyttämöllä Herala vieraili vielä Turun kaupungin­teatterissa ja Q-teatterissa.
Elämä ja ura > Loppuelämä

Herala joutui vanhuus­iällä pyörä­tuoliin. Vuonna 2003 hän sairastui diabetekseen, jonka seurauksena hänen molemmat jalkansa jouduttiin amputoimaan. Vuodesta 2006 hän asui vaimonsa Marja Korhosen kanssa Helsingin Etelä-Haagan Riista­vuoren palvelu­talossa. Helge Herala kuoli 87-vuotiaana helmi­kuussa 2010. Herala on haudattu Maunulan uurnalehtoon Helsinkiin.
Aiheesta muualla

Aunila, Seija: Henkilökuvassa Helge Herala Yle Elävä arkisto.  2.3.2010.
Lind­fors, Jukka: Helge Herala Jatko­ajassa Yle Elävä arkisto.  2.3.2010. • ”Missä sun nahka­drotsis on?” – Nuoret ovat hunningolla, rasvis­faija voihkii 29.8.2008
Rytsä, Paavo: Sensuroitu huumori­ohjelma TVH:sta Yle Elävä arkisto.  28.3.2008.
Harry Potter (hahmo)

| Harry Potter |
| --- | --- |
 Daniel Radcliffe Harry Potterin roolissa elokuvassa Harry Potter ja Azkabanin vanki.
Ensiesiintyminen:  Harry Potter ja viisasten kivi
Näyttelijä:  Daniel Radcliffe
Henkilötiedot
Sukupuoli:  mies
Hiusten väri:  mustat
Silmien väri:  smaragdinvihreät
Tupa:  Rohkelikko
Ikä:  11 (Viisasten kivi) 17 (Kuoleman varjelukset) 38 (epilogi)   41 (Kirottu lapsi)
Ammatti:  oppilas, aurori (epilogissa),  Taikalainvartiaosaston päällikkö (Kirottu lapsi)
Syntymäpaikka:  Godrickin notko, Englanti
Lojaalius:  Albuksen kaarti Feeniksin kilta Albus Dumbledore
Harry James Potter (s. 31. heinäkuuta 1980) on englantilaisen kirjailijan J. K. Rowlingin luoma kuvitteellinen hahmo ja samannimisen kirjasarjan päähenkilö. Kirjasarja kattaa seitsemän vuotta orvon Harryn elämästä, joka 11-vuotissyntymäpäivänään saa tietää olevansa velho. Hän aloittaa opiskelun Tylypahkan noitien ja velhojen koulussa ja tapaa matkalla kouluun parhaat ystävänsä Ron Weasleyn ja Hermione Grangerin. Hän saa tietää olevansa kuuluisa velhomaailmassa, koska pimeän velho lordi Voldemort murhasi hänen vanhempansa, mutta hän jäi hyökkäyksessä eloon ollen ainut velho, joka on jäänyt tappokirouksesta (Avada kedavra) henkiin.
Ulkonäkö

Harryllä on mustat, epäsiistit hiukset, joita ei millään saa järjestykseen. Hänen silmänsä ovat kirkkaanvihreät ja hän käyttää pyöreäsankaisia silmälaseja. Harry on ikäisekseen pieni ja laiha, sillä hän on asunut lapsuutensa portaiden alla olevassa pimeässä komerossa. Hän kuitenkin kasvaa pituutta varttuessaan. Otsassaan Harryllä on salamanmuotoinen arpi. Harryllä on räsyt ja likaiset vaatteet. Hänellä on myös pieni pyöreä nenä. Kirjoissa mainitaan usein Harryn muistuttavan ulkonäöltään hyvin paljon isäänsä James Potteria. Hänellä on kuitenkin äitinsä Lily Potterin kirkkaanvihreät silmät, mistä hän saa usein kuulla.
Elämäntarina > Varhainen elämä

Harry syntyy 31. heinäkuuta 1980 James ja Lily Potterille Godrickin notkossa, Englannissa. Vuotta myöhemmin 31. lokakuuta 1981 lordi Voldemort saapuu Godrickin notkoon ja murhaa hänen vanhempansa. Kun Voldemort osoittaa sauvallaan Harrya ja lausuu tappokirouksen, se kimpoaa takaisin. Voldemort menettää ruumiinsa, mutta pakenee jäätyään juuri ja juuri henkiin. Harry saa salamanmuotoisen arven otsaansa, mutta on muuten nähtävästi vahingoittumaton. Harry viedään Dursleyille, jotka ovat hänen ainoat elossa olevat sukulaisensa,
Samalla kun velhot ja noidat ympäri maata juhlivat Voldemortin kukistumista. Dursleyt, eli Vernon, hänen vaimonsa Petunia ja heidän poikansa Dudley, vihaavat taikuutta eivätkä kerro Harrylle totuutta hänen vanhempiensa kuolemasta, vaan sanovat heidän kuolleen auto-onnettomuudessa. Harryä kohdellaan kaltoin: hän joutuu nukkumaan pienessä komerossa portaiden alla (myöhemmin yläkerrassa) ja saa vain Dudleyn vanhoja vaatteita käyttöönsä. Ennen kuin hän saa tietää olevansa velho, hän huomaa outojen asioiden tapahtuvan ympärillään.
Elämäntarina > Harry Potter ja viisasten kivi

Täytettyään 11 vuotta Harry saa kutsun noitien ja velhojen kouluun Tylypahkaan ja saa kuulla ensimmäistä kertaa totuuden menneisyydestään. Junassa matkalla Tylypahkaan hän tapaa velhopojan Ron Weasleyn, jonka kanssa Harry ystävystyy. Junamatkalla he tapaavat myös jästisyntyisen Hermione Grangerin, jota he molemmat aluksi vierastavat. Loppujen lopuksi Hermionesta tulee kummankin pojan läheisin ystävä. Ystävien lisäksi Harry saa Tylypahkasta myös vihollisia, kuten koulutoverinsa Draco Malfoyn ja opettajansa Severus Kalkaroksen. Harryn ensimmäinen kouluvuosi huipentuu kohtaamiseen lordi Voldemortin kanssa. Poika saa torjuttua Voldemortin, mutta epäonnekseen vain toistaiseksi. Harry osallistuu myös rohkelikkojen huispausjoukkueeseen, ollen ensimmäinen joka on päässyt joukkueeseen ensimmäisenä kouluvuonna.
Elämäntarina > Harry Potter ja salaisuuksien kammio

Toisena kouluvuonnaan Harry saa tietää olevansa kärmessuu, joka osaa puhua käärmeille. Samaan aikaan joku hyökkäilee Tylypahkan koulun jästisyntyisten oppilaiden kimppuun kangistaen kohteensa. Koska käärmeille puhumista pidetään pimeyden taikuutena, aletaan Harryä epäillä hyökkääjäksi. Harrylle paljastuu kuitenkin todellinen hyökkääjä — Luihuisen perillinen. Perillinen on Lordi Voldemort, joka nuoruudessaan oli tallentanut palasen sieluaan erääseen päiväkirjaansa. Ginny Weasleyn käytettyä päiväkirjaa Voldemort saa imettyä tarpeeksi energiaa tullakseen ulos kirjan sivuilta. Voldemort, kärmessuu hänkin, komentaa oppilaiden kimppuun hyökänneen basiliskin tappamaan Harryn, joka kuitenkin onnistuu surmaamaan eläimen. Harry iskee basiliskin myrkkyhampaalla Voldemortin päiväkirjan läpi ja "tappaa" hänen muistonsa. Päiväkirja oli yksi Voldemortin hirnyrkeistä. Hirnyrkkejä on seitsemän kappaletta.
Elämäntarina > Harry Potter ja Azkabanin vanki

Kolmantena kouluvuotenaan Harry saa kuulla olevansa velhovankila Azkabanista karanneen vaarallisen vangin, murhaaja Sirius Mustan jahtaama. Sirius Musta ei ole Harryn ainoa ongelma, sillä koulua vartioimaan saapuneet Azkabanin vartijat, ankeuttajat, saavat hänet elämään uudelleen vanhempiensa kuolinhetkiä. Hän ei myöskään saa käydä Tylyahon kylässä, toisin kuin muut kolmasluokkalaiset, sillä hänellä ei ole huoltajan allekirjoitusta lupapaperissaan.
Uusi pimeyden voimilta suojautumisen opettaja, Remus Lupin, opettaa Harrylle suojelius-taian, jolla hän voi karkottaa ankeuttajia. Ronin isoveljet Fred ja George antavat Harrylle Kelmien kartan, joka on taiottu näyttämään Tylypahkan lähiympäristö ja kaikki, jotka siellä liikkuvat. Kartan avulla Harry löytää tien Tylyahoon. Kylässä hän kuulee sattumalta opettajiensa keskustelun, jonka kautta hänelle selviää yllättäviä asioita Sirius Mustasta. Musta oli aikoinaan Harryn isän, James Potterin paras ystävä, ja juuri hän ilmiantoi Potterin perheen olinpaikan pimeyden lordille. Kolmannen kouluvuoden lopuksi Harry, Ron ja Hermione kohtaavat Sirius Mustan, joka vakuuttaa Harrylle syyttömyyttään. Todelliseksi syylliseksi murhiin ja Pottereiden ilmiantoon paljastuu Peter Piskuilan, joka lavasti Mustan syylliseksi. Harry saa myös tietää, että Sirius Musta on hänen kummisetänsä, ja Sirius pyytää Harryä muuttamaan luokseen, mutta matkan varrelle tulee mutkia.
Elämäntarina > Harry Potter ja liekehtivä pikari

Neljäntenä vuotenaan Tylypahkassa Harry joutuu tahtomattaan osallistumaan kolmivelhoturnajaisiin, jossa ottelijat haastavat toisensa kolmessa eri tehtävässä. Harry selviytyy kaikista tehtävistä ja tulee yhdessä Tylypahkan toisen ottelijan Cedricin kanssa ensimmäiseksi kolmannen tehtävän maaliviivalla. Tietämättä palkintopystin olevan porttiavain Harry ja Cedric tarttuvat siihen ja matkaavat yllätyksekseen pienen kylän hautausmaalle, jossa lordi Voldemort odottaa heitä. Matohäntä (Peter Piskuilan) tappaa Cedricin, ja Harry vangitaan. Piskuilan suorittaa rituaalin, jonka avulla Voldemort saa takaisin kauan sitten menettämänsä ruumiinsa ja voimansa. Harry ja Voldemort kaksintaistelevat, mutta Harry saa paettua takaisin porttiavaimen luo ja palattua kuollut Cedric mukanaan Tylypahkaan.
Elämäntarina > Harry Potter ja Feeniksin kilta

Viidentenä vuotenaan Harry tutustuu Albus Dumbledoren perustamaan Feeniksen kiltaan, johon kuuluvat myös muun muassa Ron Weasleyn vanhemmat, Sirius Musta ja Remus Lupin. Tylypahkaan palkataan uusi opettaja nimeltä Dolores Pimento. Harry ystävineen perustaa oman taikakerhon, Albuksen Kaartin, jonka tehtävänä on opettaa oppilaille hyödyllisiä loitsuja palannutta lordi Voldemortia vastaan. Harryn kummisetä Sirius kuolee lukuvuoden lopulla taikaministeriön salaperäisyyksien osastolla, kun Bellatrix Lestrange surmaa hänet taistelussa kuolonsyöjiä vastaan.
Kouluvuoden aikana Harry saa kuulla Sibylla Punurmion ennustuksesta. Sen mukaan joko Harryn tai Voldemortin on kuoltava, sillä kumpikaan ei voi elää, jos toinen on hengissä. Harryn kohtalona on joko tappaa Voldemort tai joutua itse murhatuksi. Aluksi Harry käsittää ennustuksen määräävän tuon kohtalon hänelle, mutta myöhemmin hänelle valkenee, että hän on itse omalla tahdollaan muovannut kohtalonsa. Ennustus toisin sanoen kuvaa vain sitä, että sen paremmin Harry kuin Voldemortkaan ei saa rauhaa, ennen kuin on tuhonnut toisen lopullisesti.